Algúns termos comúns usados no comercio de Forex »Apostas Forex\ncasa Blog Forex Algúns termos comúns usados no comercio de divisas\nAlgúns termos comúns usados no comercio de divisas\nO comercio de divisas consiste en comprar e vender moedas. É bastante fácil e sinxelo negociar forex xa que a mecánica do comercio de forex é similar ás operacións doutros mercados, por exemplo, bolsa. Entón, se tes algunha experiencia na ocupación do comercio, podes instalarte facilmente no comercio de divisas.\nO motivo do forex trading é trocar un moeda por outro, coa esperanza de que o valor da moeda que mercou subise en comparación coa que vendeu. Se a túa suposición resulta correcta, es unha das persoas afortunadas.\n1 Que é a taxa de cambio / tipo de cambio?\n1.1 Como ler a cotización de Forex?\n1.2 Longo / curto no comercio de Forex\n1.3 Oferta / Pregunta no comercio Forex\nQue é a taxa de cambio / tipo de cambio?\nO tipo de cambio ou tipo de cambio pódese definir como a relación entre o valor dunha moeda e outra. Por exemplo, o tipo de cambio de USD / EUR representa a cantidade de dólares estadounidenses que se poden cambiar por un euro ou cantos euros son necesarios para mercar un dólar estadounidense. Entón, o tipo de cambio é realmente o tipo de cambio dunha moeda por outra.\nPodes obter beneficios no comercio de divisas se o tipo de cambio aumenta ao teu favor. Supoña que comprou 10,000 euros no EUR / USD taxa de cambio de 1.18 e vendeu 11,800 dólares. Tres semanas despois, o tipo de cambio aumenta a 1.25 e cambias os teus 10,000 euros de novo en dólares estadounidenses. Deste xeito recibirás 12,500 dólares. Así, o teu beneficio será de 700 $. Así é como se aproveita a variación do tipo de cambio no comercio de divisas.\nComo ler a cotización de Forex?\nAs moedas cítanse por parellas porque en forex comercio sempre estás a mercar e vender moedas simultaneamente. Os pares citados escríbense como USD / EUR ou GBP / USD. Por exemplo, se se escribe como GBP / USD = 1.50, GBP (libras esterlinas) é a moeda base e USD (dólar estadounidense) é a moeda de cotización.\nO tipo de cambio indica a cantidade de moeda que ten que pagar para mercar unha unidade de moeda base. No exemplo escrito antes, para mercar 1 libra esterlina suponse que pagas 1.50 dólares e se vendes 1 libra esterlina recibirás 1.50 dólares estadounidenses.\nLongo / curto no comercio de Forex\nSe compras en forex comercio (significa mercar moeda base e vender presuposto moeda), esperaría que o valor da moeda base subise para poder vendelo despois a un prezo máis alto. No prazo de negociación, isto chámase "posición longa". Entón, longo = mercar.\nE se estiveses a vender no mercado forex (significa vender moeda base e mercar moeda de cotización), esperarías que caia o valor da moeda base para poder mercala despois a un prezo menor. Isto chámase "posición curta". Entón, vende = curto.\nOferta / Pregunta no comercio Forex\nNo comercio de divisas, todas as cotizacións cotízanse con 2 prezos que se ofertan e solicitan, onde a oferta normalmente é inferior ao prezo solicitado. O prezo ao que o seu corredor acepta mercar a moeda base, intercambiando a moeda de cotización, chámase oferta. Mentres, o prezo de venda é o que o seu corredor vende a moeda base, intercambiando a moeda de cotización.\nA diferenza entre ambos os prezos chámase spread. Por exemplo, para EUR / USD presuposto, se o prezo da oferta é de 1.34 e o prezo de venda é de 1.35, o diferencial será de 0.01.\nAgora que xa coñeces os termos comúns que se usan no comercio de divisas, podes mercar no mercado e esperar que obteñas algúns beneficios en breve.\nPensei en "Algúns termos comúns usados no comercio de divisas"\nPingback: Aprender Forex é realmente aprender os seus termos »Apostas Forex


Unha tradución colectiva que saíu das aulas: "Máis que pelexarse co inglés, creo que descubriron o galego" - Praza Pública\nUnha tradución colectiva que saíu das aulas: "Máis que pelexarse co inglés, creo que descubriron o galego"\nO grupo de tradutoras que trouxo ao galego a obra 'Queda sitio na vasoira?' © Patas de Peixe\nEditar nas marxes en galego: catro proxectos que transitan o literario desde ópticas diverxentes\n'Queda sitio na vasoira?' é o libro infantil que traduciron ao galego 11 rapazas e rapaces de 3º da ESO de Vigo coa axuda da súa profesora de inglés, Laura Sáez, editora no selo Patas de peixe\nA última hora de clase dos venres é, para calquera que lembre o paso polo instituto, a derradeira barreira a derrubar para centrarse no lecer. Con 14 ou 15 anos unha semana é un mundo, e máis se tes clase cos protocolos de protección no medio dunha pandemia. A tradutora Laura Sáez chegou ao instituto Santa Irene de Vigo para dar a materia de Inglés o curso pasado, por mor da COVID houbo que dividir o alumnado polos diferentes espazos do centro –que ademais estaba en obras– e xusto lle tocou un 3º da ESO con 11 alumnas, nove rapazas e dous rapaces.\nDin que hai que converter os problemas en oportunidades. E iso fixo Laura Sáez con esas 11 alumnas ás que non quería cargar con máis materia que ao resto, e ás que precisaba manter atentas e entretidas máis alá do currículo obrigatorio da súa materia. Por iso, decidiu probar a introducilas no seu outro traballo, a tradución editorial de libros infantís no selo independente Patas de peixe, que fundou no ano 2008.\nCapa do libro infantil 'Queda sitio na vasoira?' © Patas de Peixe\nO libro Room on the Broom, escrito por Julia Donaldson e ilustrado por Axel Scheffler é agora tamén en galego Queda sitio na vasoira?, editado por Patas de Peixe e traducido por Antía Blanco Álvarez, Eva Bobillo Fernández, Candela Faílde López, Olalla García Rey, Claudia González González, Clara Jimenez Arjones, Sofía Teresa Lorenzo Alfageme, Marian Orosa Aldrey, Valeria Torres Medin, Brais Vázquez González, Pedro Vázquez Herrera e as profesoras Laura Sáez e mais Uxía Gómez Dacal e Sabela Lista Rodríguez, que estaban a facer as súas prácticas no Santa Irene.\nO difícil desta tradución, conta Laura Sáez, era que Julia Donaldson sempre emprega o recurso da rima nos seus textos. Ela sábeo ben porque non era a primeira vez que se metía en fariña cun libro desta autora, pero ao ir todo medido e rimado o reto era enorme. ″Pensaba facelo eu no meu tempo de lecer, pero pensei en levalo á aula a ver o que pasaba. O bonito foi que máis que pelexarse co inglés, creo que descubriron o galego, que é o que máis ilusión me fixo″, explica.\n"A maioría das palabras que me propoñían ao principio eran en castelán, non teñen interiorizado o galego", di a profesora e tradutora\n″A maioría das palabras que me propoñían ao principio eran en castelán, non teñen interiorizado o galego. En Vigo case non existe o galego e temos que reivindicalo –comenta a profesora–. Nos institutos das cidades teño visto unha actitude moi mala cara ao galego, e elas descubriron un montón de recursos para facer a tradución″. Foron case seis meses de debates na aula para chegaren a un texto final, e por momentos chegou a facerse algo pesado.\n″Creo que estamos acostumados a basearnos en resultados moi inmediatos e a tradución é un proceso que pode acabar resultando pesado. Fóronse decatando de que a min non me valía todo. Ao principio facían rimas moi sinxelas e eu dicíalles que non. Eu ía guiando e facíalles propostas, pero sorprendeume moito a achega delas, que ás veces tiñan ideas que a min non se me terían ocorrido na vida. Ademais, moitas cousas as decidimos por votación″, debulla Sáez.\nPresentación do libro no paraninfo do IES Santa Irene co alumnado © Patas de Peixe\n"O ensino pode ser frustrante porque non ves o resultado, pero aquí comezamos facer unha tradución e acabamos cun libro nas mans", salienta Sáez\n″A cantidade de alumnado que temos normalmente na aula diminúe a calidade do ensino moitísimo″, afirma Laura Sáez, que se viu cun grupo de 25 alumnos fronte a outro de 11, co que avanzaba a moita máis velocidade cos contidos. ″O ensino, moitas veces, é un pouco frustrante porque ti nunca ves o resultado do teu traballo realmente. Os nenos sacan mellores ou peores notas, pero nunca chegas a ver os froitos porque iso tarda moito. Pero aquí si, porque comezamos facer unha tradución e acabamos cun libro nas mans″, celebra.\nO resultado foi tamén moi positivo para o grupo de tradutoras novas, pois na presentación do libro que fixeron diante dos seus compañeiros e compañeiras no paraninfo do IES Santa Irene, comentaron o divertido do proceso e como agardaban con ganas a que chegase a clase de inglés dos venres. Ademais, destacaron o que lles achegou estar nunha aula máis reducida no curso pasado, na que tiñan a posibilidade de seren menos anónimas.\n″Profe, pero esta tradución é moi básica!", criticaban as alumnas ao ler o mesmo texto en castelán\nA sorpresa para as rapazas chegou cando puideron ler a tradución do libro infantil ao castelán, que ata que tiveran rematada o texto en galego tiñan prohibido consultar. ″Profe, pero esta tradución é moi básica! Mira que rimas! A verdade é que interiorizaron un montón de cousas sen decatarse e aprenderon realmente a valorar a calidade dun texto″, aplaude a profesora.\nPero é que a aprendizaxe transcendeu a parte literaria, pois as 11 alumnas asinaron un contrato como tradutoras –e non hai tantas experiencias de tradución en equipo en Galicia, está a do Ulises de Joyce ou os libros de Harry Potter de J. K. Rowling–. ″Indignáronse moitísimo cando lles dixen o que cobra un tradutor, así que penso que aprenderon tamén a valorar o traballo intelectual″, asegura a responsable de Patas de peixe.\n"Foi un traballo complexo pero penso que o resultado é marabilloso. Creo que a tradución é boísima, e non é porque sexa nosa, pero é infinitamente mellor ca do castelán, sen dúbida. Pero tamén é certo que no castelán moitas editoras, ao ser literatura infantil, non lle prestan a atención ao texto que deberían", conclúe Laura Sáez.


ATIGA - Os centros tecnolóxicos galegos integrados en ATIGA presentan ao empresariado oportunidades de innovación colaborativa\nHome/Atiga/Os centros tecnolóxicos galegos integrados en ATIGA presentan ao empresariado oportunidades de innovación colaborativa\nDurante a sesión informativa sobre liñas de financiamento do I+D+ i organizada por ATIGA en colaboración co CDTI, púxose de relevo a importancia que ten a innovación no incremento da competitividade das empresas, e deuse a coñecer o papel que desempeñan os centros tecnolóxicos acompañando á industria na incorporación de procesos innovadores e no lanzamento de novos produtos.\nUnha trintena de empresarios déronse cita esta mañá no Centro de Aplicacións Láser de AIMEN para asistir a unha xornada informativa centrada en oportunidades de colaboración e liñas de financiamento para o desenvolvemento do I+D+i, organizada pola Alianza Tecnolóxica Intersectorial de Galicia (ATIGA), en colaboración co Centro de Desenvolvemento Tecnolóxico e Industrial (CDTI). Durante a sesión púxose de relevo a importancia que ten a innovación no incremento da competitividade das empresas, e deuse a coñecer o papel que desempeñan os centros tecnolóxicos acompañando á industria na incorporación de procesos innovadores e no lanzamento de novos produtos.\nJuan M. Vieites, presidente de ATIGA; e Jesús Lago, director xeral de AIMEN Centro Tecnolóxico; foron os encargados de inaugurar este encontro, destacando a forte aposta do tecido produtivo galego pola innovación e o apoio ofrecido polos centros tecnolóxicos integrados en ATIGA, entidade que desenvolve en torno a 350 proxectos de I+D+i anuais, dos cales máis de 60 son executados a nivel europeo; e ten rexistradas máis de 40 patentes.\nJoaquín Vázquez, director comercial de AIMEN, ha incidido nos tres grandes bloques nos que se estrutura a oferta tecnolóxica deste centro: I+D, Ensaios e Análises e Servizos Industriais. Concretamente, no área de I+D+i, explicou a experiencia adquirida na investigación de materiais avanzados, como adhesivos e composites; robótica e control, onde campos como a óptica ou a visión artificial está espertando o interese das empresas; procesos avanzados, especialmente coa aplicación da tecnoloxía láser; ou no medio ambiente, no que se está traballando en mellóraa do tratamento de augas en diferentes proxectos internacionais.\nPola súa banda, Sandra Rellán, responsable de I+D+i de ANFACO-CECOPESCA, presentou as diferentes liñas de traballo que desenvolven en materia de innovación, centrándose especialmente en produción sostible, calidade e seguridade alimentaria, novas tecnoloxías de conservación e procesado, alimentación saudable e segura e modernización da acuicultura. O seu labor no sector pesca-conserva, permitiu a ANFACO-CECOPESCA transferir os resultados a outras áreas alimentarias, como, por exemplo, a industria láctea.\nAna Paul, directora de Innovación Tecnolóxica de CTAG, sinalou que a actividade do Centro Tecnolóxico ten como obxectivo fundamental traballar no desenvolvemento de medios de transporte máis seguros, limpos e intelixentes; e destacou o papel que realizan involucrando ás empresas na posta en marcha de iniciativas innovadoras, especialmente a nivel internacional, a través da súa Oficina de Proxectos Internacionais.\nAsí mesmo, Fernando Jiménez, xerente de GRADIANT, subliñou a necesidade de que as empresas saian a novos mercados tecnolóxicos, para que poidan medir os seus produtos e procesos cos seus competidores, asumindo, dese modo, un maior nivel de esixencia. Tamén indicou as diferentes liñas de actividade na que GRADIANT apoia ás compañías en transferencia de coñecemento: comunicacións avanzadas, sistemas intelixentes en rede, servizos e aplicacións, información multimodal e e-Saúde.\nPara rematar, Mª Alicerce de Miguel e Raúl García, representantes do CDTI, explicaron aos asistentes os tipos de proxectos que poden contar co apoio económico desta institución e os instrumentos de financiamento máis adecuados en relación á tipoloxía de iniciativas a realizar e a madurez e capacidade técnica das compañías. Trala súa intervención, reuníronse con empresarios asistentes para asesorarlles de forma personalizada e identificar a fórmula máis adecuada a cada proxecto.\nadmin2015-12-18T09:52:35+01:004 Xullo, 2014|Atiga|0 Comments


Simulacro do Plan de emerxencias exterior da Planta de Cepsa en Maside - Noticias de Galicia\nSimulacro do Plan de emerxencias exterior da Planta de Cepsa en Maside\nPUBLICADO EN: Noticias de Galicia ► Local Portada ► Maside ▼\nO director xeral de Emerxencias e Interior, Luis Menor, participou esta mañá no simulacro do Plan de emerxencias exterior da Planta de Cepsa en Maside (Ourense).\nO obxectivo do exercicio, no que participaron ao redor dun cento de profesionais de emerxencias entre bombeiros, voluntarios de protección civil, persoal e sanitario e policías, foi recrear como actuar e como levar a cabo os labores de rescate ante unha hipotética explosión de gas. Así, no transcurso do simulacro activouse o Plan de Emerxencias Exterior (PEE) para atender feridos como consecuencia dunha hipotética explosión de gas propano.\nTamén se fixo soar a alarma co obxectivo de que os habitantes do contorno se familiaricen con ela e sexan capaces de identificala no caso de activación dun plan de emerxencias.\nDesde a Xunta quérese destacar a importancia da prevención como mellor ferramenta ante posibles emerxencias, liña na que se enmarcan os PEE elaborados polo Goberno galego. Estes plans teñen como obxectivo determinar posibles riscos nas instalacións industriais para ter preparada unha resposta axeitada que minimice as consecuencias en caso de producirse un accidente. En concreto, establecen as medidas de protección idóneas, os recursos humanos e materiais necesarios para a súa aplicación e o esquema de coordinación das autoridades, organismos e servizos que poidan intervir.\nA Dirección Xeral de Emerxencias e Interior é a encargada de redactar estes plans, que despois son validados pola Comisión Galega de Protección Civil, aprobados polo Consello da Xunta e, finalmente, homologados pola Comisión Nacional de Protección Civil.\nCabe lembrar, ademais, que os PEE representan un terceiro cinto de seguridade, posto que todas as empresas con risco químico, ademais de cumprir escrupulosamente coa normativa de seguridade industrial a nivel europeo, teñen que estar provistas dun Plan de emerxencias interior.\n5 de maio de 2017 | 14:02\t• Sen comentarios


Age of Conan en liña\nXogo en liña: Age of Conan en liña\nNomes alternativos: Age of Conan en liña\nAge of Conan un novo xogo en liña, que terá que loitar moito e moitas veces, incluíndo os outros xogadores. Para a batalla desenvolveu un sistema especial que permite que o xogador pode definir os termos dunha folga nunha das seis partes do corpo do adversario, engadindo unha serie de golpes na combinación virtuosa. Como axiña terá que traballar con teclas e un rato, realmente non está claro, pero pódese presumir que as habilidades do xogo nun Slash e xogos de loita non será superfluo. De feito, a loita non será só a pé, ea cabalo, e mesmo elefantes, o animal será un trineo non só un medio de transporte, pero tamén unha unidade de combate específico, que ten unha masa, co cal infantería comúns será entusiasmo bater pernas e squeeze. Para máis batallas ofrece a capacidade de recoller información de grupo. O comandante da unidade combinada ha determinar o grao de liberdade de acción e movemento de empregados, forzando-as a traballar equipo ben coordinada\nAge of Conan un novo xogo en liña, que terá que loitar moito e moitas veces, incluíndo os outros xogadores. Para a batalla desenvolveu un sistema especial que permite que o xogador pode definir os termos dunha folga nunha das seis partes do corpo do adversario, engadindo unha serie de golpes na combinación virtuosa. Como axiña terá que traballar con teclas e un rato, realmente non está claro, pero pódese presumir que as habilidades do xogo nun Slash e xogos de loita non será superfluo. De feito, a loita non será só a pé, ea cabalo, e mesmo elefantes, o animal será un trineo non só un medio de transporte, pero tamén unha unidade de combate específico, que ten unha masa, co cal infantería comúns será entusiasmo bater pernas e squeeze. Para máis batallas ofrece a capacidade de recoller información de grupo. O comandante da unidade combinada ha determinar o grao de liberdade de acción e movemento de empregados, forzando-as a traballar equipo ben coordinada Xogar noAge of Conan en liña\nVídeos e imaxes para o partido Age of Conan en liña


Xoán Curiel: ''Cantar en galego en Galicia é difícil''\nMaría L. Viñas 09 abril 2009 19:13 h.\nMúsica ppdeg A fonsagrada Brasil entrevista minaría\nDespois de anos tocando por garitos de toda España e incluso do estranxeiro —incluida unha xira brasileña o pasado febreiro—, Xoán Curiel (A Fonsagrada, 1975) presenta o seu primeiro disco, Nai, unha homenaxe ao feminino. Este sábado actúa nesta vila luguesa, terra onde viviu ata os once anos, e que deixou nel unha fonda pegada no seu xeito de estar no mundo. Un mundo ao que, según di, lle falta dozura: toda a que verte no seu primeiro álbum.\nComo músico vostede fixo o camiño ao revés. Despois de tocar por medio mundo é agora cando presenta traballo.\nPara min foi un proceso paulatino. Aprendín a tocar a guitarra tarde, con 19 anos, e o primeiro concerto dino aos 23.\nNon, en Noia. Na Fonsagrada vivín ata os once anos. O meu pai era dalí. Logo fun para Betanzos e agora vivo en Santiago, onde empezei a miña carreira como cantautor e actor.\nNon obstante, parece que ao final se decantou pola música.\nSi, aínda que estou na compañía Os Quinquilláns. A carreira musical foi tocando en tódolos pubs de Galicia. Logo vivín en Madrid e Barcelona .\nTamén pode presumir dunha carreira internacional...\n[Risos] Si, por agora o internacional é polas miñas viaxes, non pola promoción.\nO feito de non contar cun respaldo fixo que houbera que esperar tanto por un primeiro disco.\nSi. É autoproducido e supuxo tres anos de traballo.\nO que si tivo foi a a colaboración de voces prestixiosas da música galega como Uxía, e incluso poetas do Brasil.\nNa xira que fixen en Brasil colaborei coa poeta Gisneide Nunes, a quen coñecín en Compostela. No disco, hai dous temas nos que ela recita. Logo está Uxía, que é amiga miña.\nA quen homenaxea Nai?\nEn Nai falo da terra, da auga como elemento necesario para a vida... Máis que á muller, está adicado ao feminino, e os homes tamén temos unha parte feminina.\nPor que esa importancia do feminino?\nDende hai milleiros de anos vivimos nun mundo de patriarcado. Agora estamos nun mundo que prima máis a parte de acción: as guerras, por exemplo.\nPero así foi sempre, non?\nNas primeiras civilizacións había deusas mulleres. Eran civilizacións máis en contacto coa natureza. Nas grandes relixións de hoxe as mulleres quedaron nun plano secundario. Dentro deste mundo do comercio, esquécese a parte máis humana. Unha muller que ten fillos ten outra experiencia para ver a vida. E eu vexo necesaria a dozura.\nPor iso este disco é un doce?\nOxalá o sexa [risos], foi o que procurei.\nEsa suavidade achégana os ritmos brasileiros, incluso no xeito en como vostede canta.\nTeño moita influenza do Brasil, pero tamén hai influenzas árabes, como no tema ‘A Chía’, que era una deusa indíxena colombiana, curiosamente a deusa da sensualidade, do pracer e tamén da morte.\nComo foi a acollida na súa recente xira por Brasil?\nFoi moi guai. Medrei mogollón como artista e tamén como persoa. É incrible a cantidade de poetas por metro cadrado que hai en Brasil. Incluso nas casas, a xente regálache poesías. En xeral, en Latinoamérica, teñen o don da palabra, de falar dende a alma. E o público foi impresionante, como abrían os ollos e as orellas, como viñan preguntarche ao final por Galicia e o galego.\nPor que é máis fácil cantar en galego fóra que na casa?\nPara min é porque temos unha ferida moi fonda sen cicatrizar, que pasou de pai a fillos.\nEste sábado presenta o disco na Fonsagrada, o seu primeiro concerto nesta vila. Supoño que será para vostede unha ocasión moi especial.\nÉ moi especial. Sobre todo porque hai catro anos que morreu meu pai e levamos as cinzas alí. Para min, A Fonsagrada é a raíz.\n¿Como influíron estas terras na súa música?\nInfluiron moito en canto as letras, non tanto en canto a música. Pero sobre todo, na miña forma de ser, e nesa idea que subxace no disco.


Arquivo por etiquetas: Anos 80\nFILMO-BITÁCORA DO CANERO\nAquí podedes ver a lista de reprodución da filmo-bitácora do Canero realizada en 1981-82. Primeiras filmacións en soporte cinematográfico que aparecen dun barco da Guarda. O Canero se dedicaba á pesca con mollos. Pertence ao Fondo de Milo Valterra.\nEsta entrado foi publicada en A Guarda,Barcos da Guarda coas etiquetas Anos 80,barco,Canero,filmobitácora,Fondo Milo Valterra,mollos o 7 Xuño 2015 por proxectosocheo.


Mais de 200 alumnos do CIFP Compostela no Viveiro de Empresas\nLuns, 09 Decembro, 2019\nMais de 200 alumnos do CIFP Compostela visitan o Viveiro de Empresas da Cámara de Comercio de Santiago\nAlumnos dos ciclos formativos de grao medio en Cociña e Gastronomía, Servizos en Restauración, Panadaría, Repostaría e Confeitaría, Atención a Persoas en Situación de Dependencia e dos ciclos superiores de Educación Infantil, Dirección de Cociña, Dirección de Servizos en Restauración e Xestión de Aloxamentos Turísticos, visitaron entre o 03 e o 11 de novembro o Viveiro de Empresas da Cámara de Comercio de Santiago.\nO Viveiro de Empresas é unha estrutura de acollida temporal pensada para situar a empresas nos seus primeiros pasos no mercado, acompañalas e prestarlles determinados servizos adaptados ás necesidades de cada proxecto empresarial, mediante unha xestión sen ánimo de lucro.\nConstitúe un espazo físico que, combinando o ofrecemento de locais, formación, asesoramento e prestación de servizos, trata de cubrir as necesidades básicas de pequenas e medianas empresas, permitindo mellorar as súas expectativas de supervivencia.\nPara axudar a un emprendedor a ver si a súa idea se pode traducir nun negocio viable, desde o Viveiro de Empresas orientan e axudan ao emprendedor nesta primeira fase, crucial para o arranque e boa marcha da empresa.\nDurante a visita o alumnado visitou as instalacións e dependencias, así como escoitou a presentación dunha experiencia en marcha relacionada con cada especialidade, na que se están formando.\nEsta actividade complementaria á formación enmarcase na programación da Coordinación de Emprendemento do CIFP Compostela.


| Recurso educativo 549142 - Tiching\nObserva o esquema e responde: Explica o funcionamento do sistema político americano. Compárao coa monarquía parlamentaria británica. Que principios do liberalismo político se plasmaron na Declaración de Dereitos de Virxinia de 1776? Quen gozaba de dereitos políticos? Indica que grupos sociais quedaban á marxe dos devanditos dereitos. [...]\nIntrodución - Organización política e territorial de España e de Galicia


Noticias da Mesa Luns, 30 de Abril de 2012\nA entrevista, realizada por Nel Vidal, publicouse na páxina da CTNL o pasado 11 de abril.\nPor facer hai demasiado, porque só hai que ver como está o galego nos diferentes sectores…\nA Mesa sempre presentou propostas de actuación e procurou crear debates novos (“proactivos”). Outra cousa é que por razóns políticas non fosen suficientemente tidas en conta (pénsese no contexto mediático galego…) ou non se aplicasen (pénsese na correlación de forzas partidarias en Galiza e o que defenden…).\nOra ben, os ataques e as agresións precisan respostas, aínda que estas deban modularse segundo a situación. Mais que ninguén esqueza tampouco que con estas respostas se crean “marcos” novos.\nEn fin, coido que está moi de actualidade e é moi necesario revisitarmos ese gran pensador que é Daniel Castelao a respecto dese debate sobre os discursos: “hai que loitar e crear, e non imos perder a vida metidos nas tripas dos problemas”.\n– O galego é a lingua propia de Galiza e non é porque o inventase ninguén. É a única lingua que naceu aquí e a que nos identifica.\n– O galego únenos a todas as galegas e todos os galegos, mesmo a aqueles que non o falan ou aínda non o falan.\n– As políticas de normalización son políticas democratizadoras: evitan discriminacións, que aínda persisten; crean igualdade de oportunidades, que aínda non hai.\n– As políticas normalizadoras son políticas de cohesión social, necesaria para avanzarmos en novos retos sociais e económicos.\n– Unha sociedade que non acredita nas súas propias capacidades mal pode avanzar con forza.\n– Os mellores exemplos de que as políticas de normalización lingüística van acompañadas do desenvolvemento económico témolas ao carón: Cataluña e Euskadi.\n– Se pensas que é posíbel vivir en galego sen problemas e que non fan falta políticas normalizadoras, tenta facelo, procura vivir en galego de forma plena as próximas 24 horas.\n– Nestes momentos unha persoa que queira vivir en galego en Galiza non ten garantido ese dereito. Son necesarias as medidas para o garantir.\n– As linguas suman. O galego, tamén. Aprendéndoo e usándoo serache máis doado aprender e usar tamén outros idiomas (por fonética, léxico, etc.).\n– Todas as nenas e todos os nenos deberían saír da escola con competencias lingüísticas boas, como mínimo, en galego e español. Iso, agora mesmo, non acontece co galego, polo cal son necesarias medidas.\n– Nun mundo cada vez máis intercomunicado, non aproveitarmos as oportunidades que nos brinda o galego a través do portugués é como dilapidar o patrimonio. Grazas ao galego, todo o alumnado de Galiza podería saír do instituto cun certificado oficial de coñecemento de portugués, en moi poucas horas.\n– Non hai maior defensa dunha lingua que o seu uso. Usa galego, escolle galego, solicita galego, organízate polo galego!\nHai quen acusa A Mesa de estar politizada… Que lles dirías?\nCalquera que faga un traballo en defensa da lingua recibe esa acusación, porque a defensa do galego entra en contradición cos principios ideolóxicos que defenden algúns dunha España monolítica. Vexamos se non os ataques que reciben os equipos de normalización lingüística dos centros de ensino polo seu traballo, 100% formativo e non só legal, senón emanado dun mandato legal. Porén, mesmo se chegou a dicir deles que son niños de formación de terroristas… Así está o nivel!\nRetirada de colaboración e difamación sobre o Correlingua, recortes brutais nos orzamentos para o fomento do galego, retirada dun libro de texto por dicir que o galego é a lingua propia… O 19 de abril folga no ensino e o 17 de maio manifestación en defensa do galego. Parece que sobran os motivos…


Verdegaia – Páxina 2 – Brigadas deseucaliptizadoras\nPosted by: Verdegaia | on Outubro 5, 2020\n17-O: A polas acacias en Lentille!\nO sábado 17 de OUTUBRO as Brigadas Deseucaliptizadoras volvémonos botar ao monte, da man da Asociación Veciñal de Lentille, para combater a invasión de mimosa (Acacia dealbata) que sofre a comarca. Retomamos así a xornada que estaba programada para o pasado 21 de marzo e que tivemos que suspender na altura. No\nNesta roga continuaranse os traballos que se veñen desenvolvendo desde 2018 nun monte particular que xa ven paseniño repoboándose con árbores frondosas autóctonas. Tamén traballaremos na limpeza e habilitación de camiños veciñais comestos pola praga da mimosa. A intervención manual terá como obxectivo eliminar os pés de acacia mantendo as árbores autóctonas que conseguiron sobrevivir (carballos, érvedos, etc.).\nDe 16:00 endiante, representantes da plataforma A Sabia falaránnos desta moeda social. Explicarán o seu funcionamento e obxectivos, e mesmo repartirán de balde algunhas unidades para que os brigadistas interesados podermos ir utilizando e participando no proxecto.\nPara vos apuntar, é preciso, alén de estardes inscritas como Brigadistas, enviar un correo electrónico a avlentille@gmail.com ata COMO MOI TARDE o día 13 de OUTUBRO.\nComa sempre, o punto de encontro é o estacionamento do Souto ás 9:30 h, e dende aí iráse á pé (10 minutos) ata a zona de intervención.\nRemataremos os traballos por volta das 14:00 e faremos o albaroque. Non podemos concretar aínda o menú mas haberá opción vegana e incluirá algunha especialidade.\nPosted by: Verdegaia | on Setembro 10, 2020\nO SÁBADO 26 de setembro as Brigadas voltan á Área Conservada pola Comunidade de Froxán (Lousame) para unha deseucaliptización en toda regra, na que tumbaremos e retiraremos os pés de eucalipto que están a invadir unha zona de carballeira e máis a zona húmida e turfeira de Campo de Lamas.\nNa parte da tarde, logo do albaroque, teremos un faladoiro e debate encuadrado nas xornadas internacionais sobre “Os comunais: desde a traxedia á recuperación” (The Commons, between Tragedy and Recuperation) que organiza o coletivo Bravos Foundry.\nNa roga traballaremos en pequenos grupos de 6 persoas separados entre sí (cada un deles cunha ou dúas persoas motoserrista) e mantendo as distancias persoais. Enviaremos instrucións máis precisas sobre o que precisais traer (luvas, copo, garfo, garrafa) ás que debemos atender para que todo corra ben.\nPara vos apuntar, é preciso, alén de estardes inscritas como Brigadistas, enviar un correo electrónico a info@montescola.org ata COMO MOI TARDE o día 23 de setembro. As prazas son limitadas e inscribirémosvos por orde. Se non estades seguras de que poderdes vir, por favor deixádeo para a próxima.\nPosted by: Verdegaia | on Agosto 7, 2020\nEn agosto a forza deseucaliptizadora non ten pausa e chega da man de actividades para todos os públicos. A Asociación Boca de Sapo de Corcubión convócanos para un pasarrúas deseucaliptizador na sexta 14 de agosto (ás 20 horas) e en Froxán (Lousame), a unha roga e albaroque moi especiais o domingo 23 de agosto (roga pola mañá e actividades durante o albaroque e ao longo da tarde).\nEucalipse now! Corcubión 14 de agosto\nNa sexta 14 de agosto Boca de Sapo saca á rúa as camisolas das Brigadas deseucaliptizadoras para un pasarrúas crítico coa invasión do eucalipto na Galiza. Boca de Sapo organiza “Artenauta”, o primeiro festival das Artes da Costa da Morte que terá lugar en Corcubión, e no que se someterá a xuízo ao eucalipto cunha performance festiva. Pídese ás brigadistas que decidan acudir que non esquezan levar posta a súa camisola brigadista.\nSe tes pensado participar, e por unha cuestión de planificación necesaria ante a situación COVID-19, debes enviar un email ao email festivalartenauta@com Máis información en www.festivalartenauta.com\nRoga aerostática en Froxán 23 de agosto\nO domingo 23 de agosto as Brigadas voltan á Área Conservada pola Comunidade de Froxán (Lousame) para unha deseucaliptización en toda regra, na que tumbaremos e retiraremos os pés de eucalipto que están a invadir unha zona de carballeira. A intervención será grabada desde un drone / globo aerostático, e poderedes acompañar o funcionamento da operación.\nNa parte da tarde, logo do albaroque, teremos un faladoiro e debate con Stefan Laxness (profesor na Architectural Association School of Architecture in London) e o equipo do Laboratorio Ecosocial do Barbanza sobre “Rewilding” (volta ao salvaxe) e o papel das comunidades locais e os seus usos tradicionais na conservación e recuperación da biodiversidade.\nNa roga traballaremos en pequenos grupos de 6 persoas separados entre sí (cada un deles cunha persoa motoserrista) e mantendo as distancias persoais. Enviaremos instrucións máis precisas sobre o que precisais traer (luvas, copo, garfo, garrafa) ás que debemos atender para que todo corra ben.\nPara vos apuntar, é preciso, alén de estardes inscritas como Brigadistas, enviar un correo electrónico a info@montescola.org ata COMO MOI TARDE o día 19 de agosto. As prazas son limitadas e inscribirémosvos por orde. Se non estades seguras de que poderdes vir, por favor deixádeo para a próxima.\nPosted by: Verdegaia | on Xullo 9, 2020\nPosted by: Verdegaia | on Xuño 15, 2020\nFinalizado hoxe o estado de alarma, está na hora de que as Brigadas voltemos ao monte. Convócannos para acudir á Área Conservada pola Comunidade de Froxán (Lousame) este DOMINGO 21 DE XUÑO, Solsticio de Verán, para unha deseucaliptización en toda regra, na que tumbaremos e retiraremos os pés de eucalipto que están a invadir unha zona de carballeira e bosque de ribeira.\nPosted by: Verdegaia | on Marzo 12, 2020\nAnuncio da Asociación Venciñal de Lentille sobre a roga das Brigadas deseucaliptizadoras prevista para Lentille o próximo sábado 21 de marzo:\n“Desde a Asociación Veciñal de Lentille queremos comunicar que as actividades previstas para os días 21 e 22 de marzo no marco das Xornadas de Voluntariado Ambiental de Lentille, incluída a roga das Brigadas Desacaciadoras de Verdegaia, fican adiadas sine die.\nNon é a nosa intención contribuir á histeria colectiva, reacción esaxerada na nosa opinión, mas tampouco podemos ignorar que as medidas de contención e restricción dos desplazamentos que se prevén nas próximas semanas van ter un impacto sobre a nosa convocatoria. E sendo de interese que as atividades programadas sexan de proveito para a maior cantidade de persoas posible, estaremos atentos á evolución dos acontecementos e procuraremos unha nova data o antes posible.\nLamentamos as molestias e vémonos no monte o antes posible!“\nPosted by: Verdegaia | on Marzo 5, 2020\nO sábado 21 de marzo e no marco das Xornadas de Voluntariado Ambiental de Lentille que organizan os nosos parceiros habituais da Asociación Veciñal de Lentille volvémonos botar ao monte para combater a invasión de mimosa (Acacia dealbatA) que sofre a comarca.\nPara vos apuntar, é preciso, alén de estardes inscritas como Brigadistas, enviar un correo electrónico a avlentille@gmail.com ata COMO MOI TARDE o día 17 de Marzo.\nRemataremos os traballos por volta das 14:00 e faremos o albaroque. Non podemos concretar aínda o menú mas haberá opción vegana s e incluirá algunha especialidade (crema, lasagna…) con estrugas locais de temporada.\nÁs 16:30 despois da sobremesa teremos o privilexio de contar coa presenza de Lolo Andrade, técnico especialista de Protección Civil, experto en pragas, e auténtica eminencia no combate contra a praga da Vespa Velutina. Na súa palestra interactiva mostraranos en detalle as características desta praga, explicaranos o que podemos facer desde o voluntariado ambiental para contribuirmos a controlar a sua proliferación, e enfatizará nas medidas de seguridade e protocolos ante incidencias coa velutina que debemos adoptar no desenvolvemento dos traballos das Brigadas, así coma en calquera traballo agrícola ou forestal.\nPara rematar a xornada, contra as 19:00, a proposta é desprazármonos ás termas de Prexigueiro (15 minutos desde Lentille ) e pór a remollo os corpiños cansos nas súas augas de probadas cualidades relaxantes e terapéuticas.\nAs Xornadas de Voluntariado Ambiental de Lentille terán continuidade o domingo 22, Dia Mundial da Auga, cunha outra actividade de voluntariado que consistirá na limpeza e recuperación de fontes e minas de auga na aldea e que convocará os socios da AVL mas na que tamén será benvido calquera brigadista se ten interese en participar.


O Porriño recupera a clásica ciclista "A Nocturna" - O Porriño\nO Porriño recupera a clásica ciclista “A Nocturna”\nO Concello do Porriño anuncia que o vindeiro venres 10 terá lugar a clásica ciclista “A Nocturna” que contará cunha participación de 250 deportistas distribuídas/os en oito categorías. Esta proba, que se celebra sempre ao abeiro das Festas do Cristo, recupera o seu sitio no calendario ciclista nacional, despois do paro causado pola pandemia en 2020.\nA Federación Española de Ciclismo inclúea entre as probas clásicas da categoría elite. Non obstante, o concelleiro de Deportes, David Alonso, anunciou que “o propósito do Concello é acadar que esta carreira sexa declarada unha clásica histórica, tendo en conta as condicións do circuíto e as súas peculiaridades por celebrarse de noite e por eliminación”.\nO circuíto no que se celebrará “A Nocturna”, con saída e chegada na praza do Concello, discorre por un percorrido de 1.000 metros polas rúas do centro da vila nas que haberá restricións de aparcadoiro e cortes de tráfico, segundo anunciou a Policía Local. Achegamos unha imaxe co aviso da Policía Local.\nA competición comezará ás 18 horas e rematará ás 23 horas. O club ciclista porriñés “Louriña Cycling Team” é o encargado de organizar o evento e o seu presidente, Juan Álvarez, é un dos antigos gañadores desta proba.\n08/09/2021 in Cultura e festas, Deportes\nComezou o proceso de valoración das 6 plicas presentadas para o proxecto de humanización da rúa Manuel Rodríguez\nA alcaldesa recibiu á ciclista Ana María González Cuña, campioa de España de BTT XCM


A Unidade de Atención Psicolóxica da USC confírmase como unha necesidade do alumnado - Lindeiros\nCompostela, 2 de agosto do 2021 – A Unidade de Atención Psicolóxica da USC, posta en marcha no mes de maio, confirmouse como unha necesidade do alumnado en estos primeiros meses de traballo.\nEn apenas 60 días efectivo efectivos de actividade, a Unidade de Atención Psicolóxica acumula preto de 200 solicitudes de atención. O obxectivo cando naceu era converterse nunha ferramenta de apoio para alumnado da USC con necesidades de atención psicolóxica, nun primeiro momento vinculadas coa actual situación sanitaria derivada da COVID-19.\nDas 182 solicitudes recibidas nun primeiro momento, 76 foron derivadas a outros servizos máis específicos para o seu correcto tratamento ou se lles prestou a información requirida.\nDas restantes consultas á unidade pxicolóxica, derivaron un total de 14 sesións celebradas en maio, 80 en xuño e outras 65 en xullo, o que permitiu dar de alta nestas primeiras semanas de traballo a 28 persoas. Neste senso, son un total de 34 as persoas que recibiron máis dunha sesión dende a posta en marcha do servizo. Actualmente a lista de espera para acceder a atención psicolóxica ascende a 72 persoas.\nEn opinión de Ana López Durán, responsable desta Unidade, estas cifras dan conta da pertinencia de activar este servizo e chama a atención sobre a necesidade de prestar a adecuada importancia á saúde psicolóxica, tanto no actual contexto sanitario como en condicións normais. Como explicou no encontro cos medios de comunicación, xunto co responsable global COVID da USC, Javier Ferreira, o traballo de atención persoal compleméntase con outras actividades a través de redes sociais, como publicacións en Instagram, que achegan recomendacións referidas ao coidado da saúde mental e o benestar psicolóxico, como a importancia de hábitos de sono axeitados, técnicas de control da activación ou sobre a importancia do exercicio físico, entre outros aspectos.\nAnsiedade e estado de ánimo deprimido fundamentalmente relacionados coa situación de distanciamento social derivado da COVID-19 definen a tipoloxía de problemas e actuacións máis habituais acometidos na intervención coas persoas atendidas ata o momento. Segundo a profesora López Durán, no caso específico do alumnado, a situación estaba igualmente acentuada por coincidir estes meses co período de exames, o que tivo o seu reflexo na identificación de problemas de concentración, para durmir ou unha excesiva activación fisiolóxica.\nA posta en marcha da Unidade resposta a unha demanda insistente de prestación de servizos para alumnado neste ámbito, sinalou o responsable global COVI Javier Ferreira. Á vista dos datos rexistrado, con máis de 140 solicitudes de atención nos primeiros días de funcionamento do servizo, o interese suscitado entre o alumnado, en opinión do responsable COVID remarca a pertinencia de manter a Unidade unha vez superada a actual situación sanitaria. Neste senso, Ferreira agarda que o seu sostemento económico poida contar coa sensibilidade e apoio da administración autonómica con competencias neste eido. Igualmente, agradeceu o labor desenvolvido polo equipo da Unidade e cualificou de sobresaliente a xestión da situación este curso aínda baixo os efectos da COVID-19, “grazas á implicación da comunidade universitaria e particularmente do estudantado, cun comportamento exemplar” como reflicten os datos de incidencia nas aulas universitarias ao longo do curso.\nO novo servizo gratuíto de atención psicolóxica ao alumnado da USC botou a andar de xeito telemático nesta primeira fase, durante a que o estudantado da USC que o precise pode canalizar as consultas a través do enderezo de correo electrónico atencionpsicoloxica@usc.gal. As demandas trasladadas polo alumnado a este servizo son atendidas por dúas psicólogas xerais sanitarias coordinadas pola profesora López Durán.\nA posta en marcha desta estrutura universitaria corrobora a sensibilidade e a cada vez maior preocupación da institución académica polo benestar psicolóxico dos/as estudantes. Daquela este novo servizo ten como fin servir de axuda á mocidade estudantil que estea a sufrir problemas ou se atope en calquera situación de risco asociada ás problemáticas, cambios ou esixencias sociais e académicas que se teñen visto incrementadas pola pandemia por COVID-19.\nDe cara ao novo curso, a Unidade continuará prestando atención ás demandas actualmente en lista de espera e ampliarase co desenvolvemento de talleres específicos sobre obxectivos concretos, como por exemplo, o control do estrés ademais de seguir realizando materiais de apoio con recomendacións.


MANUEL MERA | 07.11.2018\nO triunfo de Bolsonaro no Brasil racha todos os moldes, tanto pola radicalidade reaccionaria do seu discurso, tanto en relación coas mulleres, as persoas negras e indíxenas, e o sector público, como polo chamado á violencia contra o Partido do Traballo, e o comunismo. Hai dende a esquerda quen busca as razóns da derrota no manexo das novas tecnoloxías de comunicación e no apoio dos evanxelistas e do exército e forzas de seguridade. E, moitos engaden, que forma parte do avance populista que se dá noutros países, como Estados Unidos, Hungría, Italia... Agora ben todas estas valoracións esquecen, tanto que se trata de forzas moi distintas en realidades moi diferentes. Tamén relativiza o máis importante, que a esquerda está en retroceso na maioría dos países do mundo. Tanto sexa a socialdemocracia como a esquerda antisitémica sofren unha evolución regresiva, e cando crecen é dun xeito conxuntural. Hai excepcións, mais non marcan a tendencia dominante.\nDende a caída da Unión Soviética o avance da globalización neoliberal primeiro, e a crise sistémica despois, implicaron o retroceso das condicións de vida das clases populares, tanto nas vellas potencias, como nos países subordinados a elas. Concentrouse e centralizouse a riqueza e o poder, precarizando as condicións laborais, degradando o ecosistema, dando pulo á violencia, corrupción, e baleirado de contido das democracias representativas. Este fracaso do sistema, dos partidos que o defenden, non supuxo un avance dos socialdemócratas e das forzas antisitémicas. No primeiro caso porque, ou non estaban dispostos, ou non tiñan militancia organizada abondo, como para mudar impoñer un novo contrato entre o traballo e o capital. Este último síntese por riba das regras nacionais, e está centrado nunha competencia global polos mercados e os beneficios. No segundo caso, porque as forzas antisistémicas fan da ideoloxía, e non dos obxectivos e da acción política, a referencia exclusiva do proxecto.\nEn fin, que a socialdemocracia xa non é útil para a clase traballadora e ficou reducida a sectores das clases medias acomodadas, a estruturas piramidais, cunha militancia mínima. E as forzas antisistema fóronse illando da vangarda obreira e perdendo incidencia sobre a construción do imaxinario colectivo. As primeiras porque xa non conseguen a través do pacto-social, co aval institucional, melloras laborais e sociais que sexan albiscadas como un avance. E a esquerda antisitémica non foi quen de realizar unha análise da derrota histórica da caída do socialismo real. E polo tanto comprender seus efectos en todos os ámbitos, e reconstruír o discurso para este novo contexto. Tampouco valorou acaidamente a importancia de obxectivos intermedios, que cuestionen o modelo e nos que o proceso de socialización da economía e reparto do traballo pase pola proba do algodón, demostrando a súa eficacia. Por exemplo, a nacionalización da enerxía, banca e telecomunicacións, contan con compresión social, xa que son positivas non só para as clases populares, senón para a maioría das empresas, afectadas por prezos moi elevados que reducen a súa competencia nun mercado globalizado. Ademais son sectores económicos que dependen en exclusiva do mercado interno.\nBolsonaro, Salvini, Le Pen, son distintas expresións do chamado populismo de dereita, que pon o acento en problemas tan transcendentais como a violencia, a emigración, e a saída de capitais, ofrecendo saídas inmediatas e demagóxicas en aspectos que afectan no esencial ás clases populares. Digo que demagóxicas porque na súa práctica histórica terminan reforzando a centralización e concentración do poder a da riqueza. A esquerda quere solucionar estas problemáticas mediante unha maior presión fiscal e axudas públicas, conseguindo un novo trato social co capital, como nos anos do Estado de Benestar. Ignorando que iso era posíbel nun mundo dual e cun movemento obreiro e de liberación nacional moi forte. Mais, nesta etapa mudou a correlación de forzas.\nSen cambios sistémicos unha maior presión fiscal cébase naquel sector das clases populares con ingresos medios, mentres que diminúe respecto das grandes fortunas e empresas, moitas das cales ademais non declaran boa parte dos seus ingresos. Segundo o país a pobreza abrangue entre o 20-30% da poboación e vai a máis. Sen cambios políticos e estruturais profundos, as axudas son soportadas polas clases populares con ingresos medios, creándose unha fenda cada vez máis grande de intereses, máxime cando isto deixa de ser unha situación conxuntural para se converter no modelo imperante, e na proposta alternativa da esquerda. Neste escenario, no que ademais a violencia social xurde de sectores marxinais dos de abaixo, unha fracción das clases populares termina pensando que a opción menos mala é a que ofrece o sistema. Daquela que Bolsonaro, non sexa máis que un síntoma do afastamento entre a esquerda e a clase traballadora e outras camadas populares.


Este foi o meu pedido de nadal para os Reis Magos.\nXa hai moito tempo que a xente vén pedindo esta ferramenta de traballo que non existe en ningures, inda que me consta que son moitos os que xa o intentaron.\nComo xa hai bastante que me chegou por mail e quero compartir convosco todo o que me vai chegando, fixen unha páxina web nova para que a teñades a man, coma sempre sen gañar nin un peso, so poñendo en común.\nNon pidades moito, é moi sinxela, o pouco que puiden facer. Espero que sexa de axuda para todos. Quedará permanentemente o enlace no lateral, igual que os das outra webs.\nEspero que non haxa problemas...\nEtiquetas: Novas Outros


Nacen tres novos cachorros de lince ibérico en catividade | Consumer\nNacen tres novos cachorros de lince ibérico en catividade\nSon os primeiros alumeamentos deste ano\nO centro O Acebuche, situado en Doñana , conta con tres novos inquilinos. Trátase de tres cachorros de lince ibérico que acaban de nacer dentro do programa de cría en catividade que leva a cabo nestas instalacións para a conservación desta especie en perigo de extinción.\nOs exemplares, dos que aínda se descoñece o seu sexo, son os primeiros que nacen este ano en catividade. A súa nai é “Saliega”, o primeira lince que deu a luz cachorros dentro do programa de cría en catividade en 2005, informou a Consellería de Medio Ambiente da Xunta de Andalucía.\nOs novos cachorros constitúen a primeira camada mixta entre exemplares de Doñana e Sierra Morena\nO pai é “Almoradux”, un macho procedente da poboación de linces de Doñana. “Saliega”, en cambio, naceu en Sierra Morena, polo que os novos cachorros constitúen a primeira camada mixta entre exemplares dunha e outra zona.\nA presente campaña reprodutora conta con 22 femias con potencial reprodutor, 20 adultas (dez na Olivilla, oito no Acebuche, e dous no Zoobotánico de Xerez), e dous subadultas (unha no Acebuche e outra na Olivilla). Ata o momento un total de 16 femias han copulado no tres centros, aínda que existe unha alta porcentaxe de femias primerizas cuxa xestación podería resultar complicada.\nSen contar estes últimos nacementos, que aínda han de pasar unha etapa delicada, o Programa de Conservación Ex-Situ logrou sacar adiante ata a tempada pasada a 24 cachorros de lince desde que en 2005 nacesen os primeiros cachorros en catividade, experimentando un crecemento exponencial que supuxo un adianto respecto das previsións iniciais deste programa.\nTraslados a Portugal\nPor outra banda, a Xunta pediu ao Goberno central que autorice canto antes o protocolo de cesión de linces ibéricos a Portugal para axilizar o envío dos primeiros exemplares. E é que os novos partos que se esperan nas próximas semanas poden saturar o tres centros de cría.\nOs novos partos que se esperan nas próximas semanas poden saturar o tres centros de cría en catividade existentes en España\nSegundo a directora de Xestión do Medio Natural, Mariña Martín, o adianto sobre os plans previstos do programa de cría en catividade aconsella que o traslado de exemplares ao centro construído en Silves, no Algarve, prodúzase “como moi tarde antes deste outono”.\nActualmente no programa hai uns 60 exemplares repartidos entre o tres centros. Pronto os pequenos linces comezarán a crecer e requirirán máis espazo, por iso é polo que sexa necesario o traslado dalgúns.\nOs linces cedidos a Portugal o serán temporalmente e a Xunta encargarase de decidir o futuro das súas crías. O país veciño ha acondicionado unhas 6.000 hectáreas no Parque Natural Noudar, na rexión meridional do Alentejo, para reintroducir exemplares.\ncachorros catividade exemplares nuevos cachorros de lince-gl primeros-gl


A moción socialista reclama que o orzamento se axuste ao custo real e efectivo do servizo de xeito que poida prestarse coa máxima calidade, cun incremento do catálogo de prestacións e garantindo as mellores condicións de traballo para os profesionais do servizo.\nA edil Yolanda Aguiar defendeu no Pleno celebrado este mércores a necesidade de que a Xunta de Galicia financie axeitadamente este servizo, que é da súa competencia pero que foi transferido aos concellos, dado que a transferencia debe ir acompañada dos recursos persoais, materiais e financeiros axeitados para garantir a suficiente prestación deste servizo esencial.\nAsí, Yolanda Aguiar expuxo que é “ridícula” a achega de 9,70 euros a hora polo servizo cando o custo real, no caso de Vigo, é de case o dobre dese contía. Amais, esa cantidade está conxelada desde o ano 2021 polo que “as achegas da Xunta a este servizo esencial non teñen deixado de reducirse ano tras ano dende hai máis dunha década”.\nPola contra, apuntou a edil socialista, o Concello de Vigo aumenta anualmente o orzamento do programa chegando ata os 7,7 millóns de euros, cun aumento en 2021 de 1,5 millóns de euros pola suba do prezo hora. A moción foi aprobada co apoio do grupo mixto, do concelleiro non adscrito e co rexeitamento do PP.\nA Corporación Municipal aprobou tamén, co apoio de tódolos grupos agás o popular que se abstivo, instar á Xunta de Galicia a executar os orzamentos comprometidos en materia de Política de Vivenda realizando políticas integrais que permitan rematar, dunha vez por todas, coa situación de emerxencia residencial que se vive en Galicia e, nomeadamente, en Vigo. Amais, a moción socialista demanda ao goberno da Xunta a construción dun parque público de vivenda protexida e de vivenda social de emerxencia, de forma intensiva nas cidades con máis demanda, como é o caso de Vigo, e a inclusión de forma urxente na normativa reguladora da RISGA de medidas de complemento á vivenda.\nYolanda Aguiar expuxo que a vivenda é un “factor clave de integración social e de emancipación polo que a Xunta de Galicia debe considerar o acceso á vivenda como un elemento central nas políticas de integración. Con todo, apuntou que o goberno de Feijóo deixou sen executar o 60% do orzamento destinado a políticas de vivenda en toda a comunidade, sendo Vigo unha das cidades galegas con maior porcentaxe de vivendas baleiras, máis dun 12%, con máis de 4.000 persoas demandantes dunha vivenda protexida.


A muller acusada de matar a súa filla en Lalín admite os feitos: 'Eu estaba transtornada, tola' - Pontevedra Viva\nMatrimonio de Lalín acusado de matar a súa filla e queimar a\nA muller acusada de matar a súa filla en Lalín admite os feitos: "Eu estaba transtornada, tola"\nMartes 26 de Novembro, 2013 ás 16:30 do Martes 26 de Novembro, 2013\nCarmen Reboredo, durante o xuizo na Audiencia de Pontevedra\nJosé Mouriño durante o xuizo na Audiencia de Pontevedra\nNo medio dunha grande expectación mediática arrancou este martes na Sección Segunda da Audiencia Provincial de Pontevedra o xuízo contra José Mouriño e Carmen Reboredo, o matrimonio acusado de matar a súa filla e queimar a súa casa no lugar de Outeiro, no municipio pontevedrés de Lalín.\n"Recoñece os feitos dos que se lle acusan? ", preguntou o presidente da Sala, o maxistrado Xosé Manuel Barreiro, a Carmen Reboredo "si, fixen o que fixen", contestou a acusada. Pola súa banda José Mouriño declarouse inocente.\nCon todo luxo de detalles Carmen respondeu hoxe ás preguntas formuladas pola fiscala e os avogados das defensas.\nAntes de iniciar o seu relato Carmen explicou que tiña ao seu coidado tres persoas dependentes, a súa nai, Erundina Lalín, de 89 anos; o seu tío Manuel, de 56 e con síndrome de down e un antigo traballador da granxa, Amador Vázquez de 83 anos. En xeral describiu o seu estado de saúde como "moi malo" afectados de diferentes doenzas, entre outras sinalou que "Manuel tiña constantes xaquecas e berraba de dor, ademais sufría úlceras nas pernas. Pero era un bendito", tamén padecía "fortes dores" Amador do que insistiu na súa agresividade. Ademais Carmen atendía aos labores propios da explotación gandeira.\nAquel 29 de outubro do ano 2010, segundo coincidiron en sinalar ambos os dous acusados, Jose Mouriño foi o primeiro en deitarse tras tomar unhas pastillas para durmir, eran sobre as dúas da madrugada. Entón Carmen acudiu ao cuarto no que durmía a súa filla Sonia e cunha maza golpeouna reiteradamente na cabeza ata matala. "Era a miña nena, queríaa con loucura, era o mellor na miña vida", dixo entre bágoas "eu estaba transtornada, tola. Unha persoa que está ben nunca faría iso", engadiu.\nA continuación Carmen, sempre fora de si, segundo insistiu, meteu unha bombona de gas butano no cuarto de Amador e logo subiu un saco con carozos de maiz que repartiu polo chan de toda a casa. Baixou de novo ao soto e verteu unha garrafa de gasóleo prendéndolle lume á casa. Deseguido meteuse en cama xunto ao seu marido e quedou durmida. "Unha persoa que fai o que fixen eu non está cos seus cinco sentidos. Deixa de ser persoa", insistiu.\nSobre as seis e media da mañá José Mouriño espertou co ruído dos golpes de bastón que Amador estaba a propinar no chan. Segundo explicou, nese momento sentiu un forte olor a fume e lle berrou a súa muller que avisara a Sonia, pero Carmen só berraba "Eu quero morrer. Voume suicidar".\nÁs escuras, porque non había electricidade, José acudiu ao cuarto da súa filla e empezou a movela para que espertase "pero non se movía. Entón sentín o sangue na miña man. Puiden distinguila pola luz dos farois da rúa que estaba morta" entón increpoulle á súa muller "Que fixeches. Isto é unha animalada". Dando á súa filla por morta José Mouriño, segundo dixo durante o xuízo, pensou en socorrer os anciáns polo que foi a espertalos para que se puxesen a salvo. Segundo a súa versión, saíu entón da casa para retirar os coches aparcados no baixo da vivenda e evitar que agravasen o incendio. Nese intervalo perdeu de vista á súa esposa.\nVendo que os maiores abandonaban a residencia polo seu propio pé empezou a buscar a súa muller "pensando que se aforcara na corte". Encontrouna na granxa contigua á vivenda, no soto da explotación gandeira onde se encontraba a foxa séptica á que se botara coa intención de suicidarse.\nSegundo declararon Mouriño e a súa esposa, o home lanzouse ao esterco para evitar que Carmen se afogase e permaneceu ao seu lado durante horas, "pedindo socorro ata quedar afónico" e ata que os sacaron os servizos de Protección Civil.\nO avogado da defensa de Carmen Reboredo tratou de explicar o comportamento da muller por unha loucura transitoria, produto dunha suma de circunstancias: un baixo coeficiente intelectual "que lle sitúa nun atraso mental", o medo a unha situación económica difìcil "non facía falta que fose real senón que ela o interpretaba así", que había tres días que deixara de tomar a medicación contra a depresión, e o denominado síndrome do coidador queimado que un psiquiatra describiu como o produto dunha vida "sen tempo libre, nunha situación de illamento, con varios familiares dependentes ao seu cargo" e cunha gran sensibilidade que fai seu o sufrimento dos demais.\nO marido rubricou punto por punto estas manifestacións e dixo que a súa relación coa súa esposa seguía sendo "boa", porque entendía que "non era ela" cando se produciron os feitos.\nA Fiscalía impútalles dous asasinatos aleivosos e outros tantos delitos de asasinato en grao de tentativa respecto á nai e o irmán de Carmen Reboredo. En total, solicítanse 58 anos de prisión para cada un. As defensas formularon a absolución do matrimonio.\nO xuízo retomarase o mércores xa que unha avaría no equipo de videoconferencias impediu a comparecencia de dous peritos forenses.\nCondenan a 58 anos de prisión o matrimonio acusado do crime de Lalín\nPor Oskar Viéitez | Venres 20 de Decembro, 2013\nVisto para sentenza o xuízo polo crime da Barcia\nO fiscal pide 58 anos de cárcere para o matrimonio acusado de matar a súa filla e queimar a súa casa en Lalín\nPor Oskar Viéitez | Sábado 23 de Novembro, 2013


Rueda desvincúlase en Twitter da aparición das coroas mortuorias: 'Ao Sr. Mosquera se lle vai a pinza' - Pontevedra Viva\nTweet de Alfonso Rueda respondendo a César Mosquera pola aparición de coroas mortuorias\nLuns 30 de Maio, 2016 ás 07:02 do Luns 30 de Maio, 2016\nTweet de Alfonso Rueda sobre as acusacións de César Mosquera en relación ás coroas mortuorias\nA aparición dunha nova coroa mortuoria, nesta ocasión, dirixida ao vicepresidente da Deputación Provincial, César Mosquera, levou a que o nacionalista anunciase este sábado que remitiría unha carta este mesmo luns ao presidente provincial do PP, Alfonso Rueda, para solicitar que dese instrucións perinentes para poñer fin ás agresións contra o goberno provincial.\nMosquera apuntaba que foi o propio Rueda quen marcou a liña de confrontación e ataque ao goberno provincial e as súas ordes foron, segundo explicaba, as que fixeron que a situación chegará a este punto de ameazas co incidente das coroas remitidas tanto a Mosquera como o deputado de Mobilidade. A presenza destas coroas, segundo o vicepresidente provincial, están relacionadas co conflito dos traballadores do Parque de Maquinaria, que contan co apoio do PP.\nO presidente provincial do Partido Popular, Alfonso Rueda, xa se adiantou na resposta publicando en Twitter a seguinte contestación: "Ó sr Mosquera se lle vai a pinza, pero si di esto é xq el si fixo estas cousas e pensa que todos son coma el" (sic) e recollendo a publicación aparecida no Faro de Vigo sobre as acusacións de César Mosquera.\nO tweet recibiu apoio de varios seguidores do Partido Popular, do propio PP de Pontevedra e tamén de Lucía Pedroso, presidenta da Asociación de Jóvenes Empresarios de Pontevedra.\nMosquera mantén que as coaccións aparecidas contra os membros do grupo do BNG responden "claramente a unha estratexia política do PP". Entende que está a buscar un enfrontamento permanente na Deputación.


Novas - Como tratar con utensilios de cociña de ferro fundido oxidados\nOs utensilios de cociña de ferro fundido que herdaches ou compraches nun mercado de segunda man adoitan ter unha cuncha dura feita de ferruxe negra e sucidade, que parece moi desagradable. Pero non te preocupes, pódese retirar facilmente e a pota de ferro fundido pode restaurar o seu novo aspecto.\n1. Introducir a cociña de ferro fundido no forno. Executa todo o programa unha vez. Tamén se pode queimar nunha fogueira ou carbón durante 1/2 horas ata que a cociña de ferro fundido se volva vermello escuro. A cuncha dura romperá, caerá e converterase en cinza. Agarde a que a tixola arrefríe e realice os seguintes pasos. Se se elimina a casca dura e o óxido, limpe con bola de aceiro.\n2. Lave a cociña de ferro fundido con auga morna e xabón. Limpa cun pano limpo.\nSe mercas unha nova cociña de ferro fundido, recubriuse con aceite ou un revestimento similar para evitar a oxidación. O aceite debe retirarse antes de tirar os utensilios de cociña. Este paso é esencial. Mollar con auga quente e xabón durante 5 minutos e despois lavar o xabón e secar.\n3. Deixe secar ben a cociña de ferro fundido. Podes quentar a tixola na estufa durante uns minutos para asegurarte de que estea seca. Para tratar con utensilios de cociña de fundición, o aceite debe penetrarse completamente na superficie metálica, pero o aceite e a auga son incompatibles.\n4. Cubre o interior e o exterior da cociña con porco, todo tipo de aceite de carne ou aceite de millo. Preste atención á tapa do pote.\n5. Poña a tixola e a tapa boca abaixo no forno e use alta temperatura (150 - 260 ℃, segundo as súas preferencias). Quenta polo menos unha hora para formar unha capa externa "tratada" na superficie da tixola. Esta capa exterior pode protexer o pote da ferruxe e da adherencia. Coloque un anaco de papel de aluminio ou un papel grande para bandexa baixo ou na parte inferior da bandexa e despois solte o aceite. Arrefriar a temperatura ambiente nun forno.


Game Estraño Scared Online. Xogar de balde\nGame Estraño Scared\nXoga o xogo Estraño Scared en liña:\nDescrición do xogo Estraño Scared\nPase alleo ao Teleporter, que abre o camiño para a súa galaxia, empregando todo tipo de cousas. . Xoga o xogo Estraño Scared en liña.\nCaracterísticas técnicas do xogo Estraño Scared\nGame Estraño Scared engadiu: 03.02.2012\nO partido vai: 1854 veces\nXogos como o xogo Estraño Scared\nDescargar xogo Estraño Scared\nIncorporar o partido Estraño Scared na súa páxina web:\nPara inserir o partido Estraño Scared no seu sitio web, por favor copie o código e pega o código HTML do seu sitio. Ademais, se che gusta o xogo Estraño Scared , copiar e enviar a ligazón por correo ou todos os seus amigos, compartir o xogo co mundo!\nCo xogo Estraño Scared , tamén xogou no xogo:


PressReader - La Voz de Galicia (Barbanza) - Especiales1: 2017-02-24 - Andan de aquí para alá\nAndan de aquí para alá\nAndan de aquí para alá, coma follas movidas polo vento. Cando chove móllanse ata tal punto que é coma se lles calase a molladura aos ósos. Cando dá o sol, quéimanse tanto que se volven tan vermellos que chegan a semellar as lapas dunha fogueira. Sucan os mares sen importarlles se están en calma ou se teñen que loitar contra os mil demoños que nel habitan, e ofrécenlles a súa vida aos santos cando os azouta un temporal; e os da casa, pedíndolle á Virxe do Carme que os protexa. Estrañan un bico que non sexa ese último tan amargo con sabor a despedida, e pasan penurias, tristezas, soidades. Teñen medo, estrañan o seu fogar e tamén as súas xentes, e agochan os seus sentimentos porque non queren que ninguén os vexa chorar. Contan os días, as horas e os meses para poder durmir nunha cama ampla e quente, non coma as dos seus catres, e poderen estar cos seus. Que triste e duraéa vi dado mariñeiro!\nPero tamén oé ad assú as mulleres! Esas loitadoras que esperan con ansia unha chamada ou unha mensaxe alentadora que lles diga que está ben, podendo así volver escoitar a súa voz. As que están separadas dos seus homes e se deitan día a día nunha cama fría e baleira, chea de soidade. Que por moita pena que teñan, nunca llela fan ver a eles, para así darlles áni- mos e facer menores as súas penas. As que teñen que facer «de tripas corazón» ao velos marchar sen saber se han de volver. As que miran as noticias e sempre ven barcos no mapa do tempo, aquelas que teñen que criar e educar os seus fillos facendo de nai e pai á vez. As que contan os días, as horas e os meses, para así poder volver abrazalo. As que agochan as bágoas para que ninguén lles note a tristeza da ausencia do seu amado. Esa tristeza que acaba ao velos chegar ao porto, algo que non se pode explicar. Sen dúbida, unha sensación inigualable e chea de alegría.\nArrepíanseche os pelos, póñenseche de punta, e o tempo faise eterno ata que volves a velo. Porque nunca se mira o esforzo, senón a recompensa. O amor que os une é máis grande que a distancia que os separa. E ese bico ao chegar a porto ten o mesmo sabor e a mesma ilusión que o primeiro, e non hai mellor recompensa que ter ao teu carón a persoa que amas.


DOG Núm. 13 Martes, 21 de xaneiro de 2020 Páx. 3216\nRESOLUCIÓN do 7 de xaneiro de 2020 pola que se dá publicidade a varios encargos a medio propio realizados por esta axencia.\n1. Resolución do 17 de outubro de 2019, do Instituto Enerxético de Galicia, pola que se encarga ao medio propio Empresa de Transformación Agraria, S.A., S.M.E., M.P. (Tragsa) a execución da obra Fase 2 substitución da iluminación das fachadas dos edificios, viaria e disuasoria do Complexo Administrativo de San Caetano (Santiago de Compostela-A Coruña).\n– Actividade: substitución da iluminación das fachadas dos edificios, viaria e disuasoria do Complexo Administrativo da Xunta de Galicia en San Caetano-Santiago de Compostela.\n– Natureza e alcance do encargo: encargo a medio propio ao ter a Empresa de Transformación Agraria, S.A., S.M.E., M.P. (Tragsa) a consideración de medio propio instrumental e de servizo técnico da Administración xeral da Comunidade Autónoma de Galicia, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.\n– Prazo de vixencia: desde o 18 de outubro de 2019 ata o 16 de decembro de 2019.\n– Financiamento: tramitouse con cargo aos orzamentos da Comunidade Autónoma de Galicia para o ano 2019; o orzamento de execución ascende á cantidade de seiscentos doce mil setecentos oitenta e dous euros con trinta e catro céntimos (612.782,34 €), con cargo á aplicación orzamentaria 09.A2.733A.608.9 (código proxecto 201900006).\n2. Resolución do 6 de decembro de 2019, do Instituto Enerxético de Galicia, pola que se encarga ao medio propio Tecnologías y Servicios Agrarios, S.A., S.M.E., M.P. (Tragsatec) o servizo de asistencia técnica ao mantemento informático da aplicación Rexistro de Certificados de Eficiencia Enerxética de Edificios de Galicia e o control técnico das certificacións rexistradas.\n– Actividade: mantemento correctivo e evolutivo da aplicación RCEEE, e execución do plan de control dos certificados de eficiencia enerxética de edificios rexistrados.\n– Natureza e alcance do encargo: encargo a medio propio ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental e de servizo técnico da Administración xeral da Comunidade Autónoma de Galicia, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.\n– Prazo de vixencia: desde o 6 de decembro de 2019 ata o 31 de decembro de 2020.\n– Financiamento: tramitouse con cargo aos orzamentos da Comunidade Autónoma de Galicia para o ano 2019; o orzamento de execución ascende á cantidade de cento nove mil catrocentos trinta e nove euros con oitenta e seis céntimos (109.439,86 de acordo coa seguinte repartición por aplicacións orzamentarias e anualidades:\nAplicación orzamentaria (código proxecto)\n3. Resolución do 19 de decembro de 2019, do Instituto Enerxético de Galicia, pola que se encarga ao medio propio Tecnologías y Servicios Agrarios, S.A., S.M.E., M.P. (Tragsatec) o servizo técnico de apoio á tramitación das axudas ao abeiro do Programa de incentivos á mobilidade eficiente e sostible (programa MOVES), de aforro e eficiencia enerxética e de enerxías renovables 2020.\n– Actividade: apoio técnico na tramitación das axudas do programa MOVES, de aforro e eficiencia enerxética e de enerxías renovables.\n– Prazo de vixencia: desde o 1 de xaneiro de 2020 ata o 3 de xullo de 2020.\n– Financiamento: tramitouse como anticipado de gasto con cargo aos orzamentos da Comunidade Autónoma de Galicia para o ano 2020; o orzamento de execución ascende á cantidade de trinta e catro mil novecentos corenta e nove euros con setenta e oito céntimos (34.949,78 €), con cargo á aplicación orzamentaria 09 A2 733A 227.99 (código proxecto 201500006).


Espazo Lectura: Espazo Lectura nos colexios do Val Miñor\nEspazo Lectura nos colexios do Val Miñor\nEspazo Lectura, dentro da súa liña de colaboración cos centros de ensino do Val Miñor, está a realizar sesións de contacontos para o alumnado.\nO día 23 de abril, Día do Libro, estivemos no CEIP de Belesar e ao longo desta semana e da seguinte faremos catro sesións para os alumnos e alumnas do CEIP Chano Piñeiro de Gondomar:\nMartes, 28 de abril: alumnado de Educación Infantil\nMércores, 29 de abril: alumnado de 1º ciclo de Ed. Primaria\nXoves, 30 de abril: alumnado de 3º ciclo de Ed. Primaria\nXoves, 7 de maio: alumnado de 2º ciclo de Ed. Primaria\nEtiquetas: animación á lectura, centros de ensino, Contacontos\nLecturas Debuxadas: Aventuras de Cacauequi\nII Dar de Ler\nGloria Sánchez, no Lendo Contigo\nII Dar de ler coma quen dá de beber. Lecturas no m...\nMañá, Miguel Anxo Murado en Libraida\nJacobo Fernández no Club Lecturas Debuxadas\nMiguel Anxo Murado no Club de Lectura Sete Vidas


O Lectoriño regresa ao Auditorio do 7 ao 9 de abril con exposicións de libros, música, maxia, monicreques e teatro | ANPA O PIÑEIRO - Do C.E.I.P O Piñeiriño\nO Lectoriño regresa ao Auditorio do 7 ao 9 de abril con exposicións de libros, música, maxia, monicreques e teatro\n31 de marzo de 2011 - 17:23\t - ACTIVIDADES\nEsta será a catorce edición do Lectoriño, un evento co que se conmemora o Día Internacional do Libro, que se celebra o 23 de abril, e que está deseñado para toda a familia e que conta con contidos atractivos para toda as idades.\nO programa desenvolverase o xoves 7, o venres, 8 e o sábado 9 de abril en horario de tarde. As actividades comezarán os tres días ás 17:30 horas coa apertura da sala de lectura e da mostra na que este ano amosan as súas novidades literarias para público infantil e xuvenil seis editoriais e na que tamén colaboran a delegación provincial da concellería de Cultura e a Biblioteca Municipal Rosalía de Castro.\nOs asistentes poderán consultar e ver os libros, e tamén lelos comodamente na zona de lectura que se instalará na Sala de Conferencias e que na que se disporá de mobiliario axeitado (pufs, colchonetas, sillas e mesas...) par que os cativos poidan tomar contacto con cómics, contos e libros do xeito que máis cómodo lles resulte.\nA demais a zona de lectura estará ambientada dun xeito moi especial recreando os escenarios do conto “Lara, a escritora que aínda non sabía escribir” e que dará orixe a unha dos obradoiros a celebrar durante a mostra. Así, recrearanse tres dos espazos da obra que porá en escena o Centro Galego de Filosofía para nenos a través do seu Proxecto Miroscopio: O Bosque de Faxilde, A Parede Triste e A Parade Alegre, espazos máxicos creados mediante a utilización de material de refugallos como papel, cartón ou tea pintada.\nO programa ábrese pois, o xoves 7 de abril ás cinco e media da tarde. As seis terá lugar a representación de Monicreques do conto “O traxe novo do rei” a cargo da compañía Tarabelos Teatro. Os actos da sesión inaugural pecharanse coa actuación da Banda de Música de Vilagarcia que para a ocasión preparou unha montaxe musical adaptada ao público infantil sobre a universal obra de Cervantes “El Quijote”.\nO programa do venres inclúen un singular e divertido obradoiro que impartirá o centro galego de Folosofía para nenos” sobre o conto “Lara, a nena escritora que aínda non sabe escribir” e que comezará ás seis da tarde, media hora despois da apertura do Lectoriño. Ao remate desta actividade Teatro Caramuxo porá en escena a obra de monicreques “Historia dunha semente”. Será ás sete da tarde.\nO sábado rematará esta nova edición do Lectoriño e para a ocasión Títeres Tanxarina representará o seu espectáculo de luvas titulado “O Narigudo”. A actuación comezará ás seis da tarde e unha hora máis tarde clausurarase a mostra do libro infantil e xuvenil de Vilagarcía cun espectáculo de maxia a cargo do Mago Cali.\nA concelleira de Xuventude, Ana Lorenzo, salientou a importancia que ten para o desenvolvemento dos cativos familiarizarse cos libros dende moi pequenos, co obxecto de que vaian adquirindo o hábito de manexalos primeiro e, unha vez que aprenden a ler, lanzase á aventura da lectura. A edil lembrou que unha das principais causas do fracaso escolar é a falta dese hábito de lectura que implica que os nenos e adolescentes teñan moi limitado tanto o seu vocabulario como a capacidade de comprensión lectora, o que lles condiciona negativamente a aprendizaxe.\nLorenzo agradeceu a colaboración das editoriais e entidades que participan no Lectoriño tanto como patrocinadoras como de colaboradoras. Entre as primeiras, que son as que aportan libros que son doados ao Concello, figuran as editoriais Xerais, Kalandraka e Factoría K, Everest Galicia, Edicións do Castro e a delegación da Consellería de Cultura e Turismo de Pontevedra.\nNo apartado de colaboradoras participan nesta edición da mostra a Editorial Ir Indo, A Nosa Terra Edicións, Editorial Galaxia e a Biblioteca Municipal Rosalía de Castro. Todas elas contribúen mediante o préstamo de libros.\nGIMNASIA RÍTMICA 2013-2014\n← EL MEJOR MAIL DEL AÑO\nSTUDENTS TODAY →


O BNG logra que a Comisión non peche a petición sobre as preferentes e a remita aos coordinadores para estudala de novo - Novas - BNG - Bloque Nacionalista Galego\nO BNG logra que a Comisión non peche a petición sobre as preferentes e a remita aos coordinadores para estudala de novo\nAna Miranda afectados preferentes\nAna Miranda critica a dureza coa que se trata aos preferentistas fronte a benevolencia cos bancos\n21 Feb 2019 ás 17:50\nA eurodeputada do BNG, Ana Miranda, defendeu na Comisión de Peticións celebrada hoxe que a petición sobre os afectados polas preferentes e as subordinadas se manteña aberta dado que aínda non están solucionados todos os casos. En consecuencia, a petición será remitida aos coordinadores da Comisión para o seu novo estudo.\nTras expresar o apoio do BNG aos peticionarios, Ana Miranda lembrou que a petición sobre esta “estafa colectiva”, que afectou a miles de persoas ás que non se lles informou debidamente ou que non tiñan a declaración de idoneidade, leva aberta desde 2012. Neste sentido, os peticionarios Xulio González e Xesús Domínguez, representantes das plataformas de estafados por preferentes e subordinadas de Galiza. explicaron que Caixa Galicia e Caixa Nova venderon preferentes e subordinadas a todo tipo de aforradores, na súa maioría persoas maiores ou descoñecedoras dos riscos e en contra normas ditadas desde o propio Banco de España e a CNMV.\nDe feito, as preferentes convertéronse “nunha gran estafa” xa que as autoridades españolas (Banco de España, CNMV e Ministerio de Economía) primeiro permitiron e logo potenciaron que os bancos e caixas se capitalizaran a través destes produtos e finalmente determinaron que os aforradores debían contribuír ao rescate das entidades con dificultades, con quitas de até un 70%. Para a eurodeputada nacionalista, na normativa posta en marcha posteriormente “contrasta a dureza aplicada aos preferentistas coa benevolencia coa que se tratou aos bancos”.\nEn resposta ás críticas esgrimidas pola eurodeputada popular Rosa Estarás, que acusou a Miranda de “facer política”, a eurodeputada nacionalista subliñou que se a petición leva aberta desde 2012 é porque “desde entón non fixeron nada”. Lembrou ao respecto que comezou o seu escano o 1 de marzo de 2018 “e fixen o meu traballo, que é escoitar aos peticionarios e enviar cartas aos gobernos solicitando información sobre este tema”.\nAna Miranda quixo, ademais, parabenizar o traballo desenvolvido polas plataformas de afectados, grazas a cuxa presión e mobilización os pequenos aforradores conseguiron recuperar máis do 90% dos aforros estafados, así como polo seu esforzo de recompilación de toda a información pertinente.\nAna Pontón aposta polo reequilibrio territorial para que Ourense desenvolva o potencial agrario e turístico


Voces de aquí e acolá: vieiro, verea, sendeiro e carreiro | Allos con bugallos | Portal das Palabras\nFlorencio Delgado Gurriarán desde o Padroado da Cultura Galega de México foi un dos artífices da aparición da revista Vieiros en 1959. Esta tentaba dar a coñecer o mellor da cultura galega da emigración, mais tamén da que agromaba con cautela en Galicia. Funcionou coma a ponte entre a xeración da guerra castigada co exilio e as persoas da resistencia interior que comezaban a rexurdir. Da publicación só viron a luz catro números, e a súa vocación era recoller “calquera idea literaria artística, filosófica, sempre que fose antifascista e non apoiase a ditadura”. Por iso, nas súas páxinas, atopamos personalidades salientables da Galicia de aquí e de acolá, que amosaban a realidade do país desde os eidos cultural, político, económico e social.\nA cabeceira desta publicación foi titulada Vieiros, algo que non é casual e que se pode interpretar coma unha metáfora cargada de intención, a comunicación entre uns e outros ten que conducirse por unha vía estreita e, ás veces, case oculta, como as congostras, mais a forza de moitas plumas teimudas, aquí e acola, foi abrindo camiño para recuperar unha terra libre, moderna e galega.\nVieiro, segundo indica o Dicionario, é “un camiño estreito formado a forza de pasaren por el a pé persoas e animais”. Palabra derivada mediante o sufixo –eiro, que se aplica á voz vía “espazo por onde se transita”. Esta voz procede do latín vía, co significado de ‘camiño’ ou ‘estrada’ e, en sentido abstracto, de ‘viaxe’. A denominación deste tipo de camiño estreito recóllese xa no Coloquio de 24 gallegos rústicos do Padre Sarmiento en 1746. O padre bieito criouse en Pontevedra, coñecía e falaba a nosa lingua, daquela non é de estrañar que empregue léxico propio do lugar. O Atlas Lingüístico Galego non ten no seu cuestionario unha pregunta concreta sobre este termo para dar unha localización dialectal concreta, mais no Tesouro do Léxico Patrimonial Galego atopamos un punto na Ría de Pontevedra onde se emprega con este significado.\nA verea é, tamén, un “camiño estreito que se vai facendo a por de transitaren por el a pé persoas ou animais”. A súa procedencia atopámola no latín tardío veredam que tiña un significado semellante. Este termo está relacionado co latín clásico veredus ‘cabalo de viaxe’, voz que mediante metonimia pasou de designar o équido a indicar tamén o lugar por onde este pasaba para facer a viaxe. Este substantivo atopámolo nas falas, sobre todo, do sur da provincia de Ourense segundo podemos deducir dos datos do Tesouro do Léxico Patrimonial.\nOutro tipo de camiño estreito que as persoas ou animais van debuxando a forza de transitar por el a pé é o sendeiro. Unha vez máis estamos diante dun vocábulo formado por derivación mediante o sufixo -eiro que se aplica á palabra senda. Este vocábulo chega do latín semita, unha amálgama de semi ‘medio’ e iter ‘camiño’ que deu un ‘medio camiño’, ou sexa, un ‘camiño estreito’. Segundo Ramón Lorenzo o termo galego podémolo atopar na prosa da Crónica Geral de 1344 en “et dizen a aquelle logar a seeda do emperador”, e na actualidade o Tesouro rexístrao en puntos ciscados no sur das provincias de Pontevedra e Ourense.\nO vocábulo común a todo o territorio lingüístico é carreiro, fórmase sobre o substantivo carro que nos leva ao latín carrum onde significaba ‘carro’, ‘galera’ e ‘carreta’. Os camiños creados a forza de pisar e pasar por el a pé son, en realidade, máis estreitos que o carro tradicional; porén nalgunhas falas botan man dunha variante en feminino co valor ‘de maior dimensión’, carreira, que sinala o camiño máis longo e ancho para que pase un carro. Unha variedade dentro destas vías estreitas moi específica é a congostra unha sorte de carreiro profundo que discorre entre valos ou elevacións do terreo, que o atopamos, sobre todo, na provincia de Pontevedra. Son sinónimos deste termo corgo e corga. E no sur oriental de Ourense este concepto denomínase canella.


Como no título do clásico filme de Julie Andrews, a derradeira xornada da primeira fase da Segunda B deixou alegría total en Vigo, pois o Celta B pelexará por subir á categoría de prata, e desolación en Ferrol e na Coruña, que non conseguiron acompañar os celestes e só lles queda loitar por evitar o descenso á nova Segunda RFEF.\nAlegría desatada entre os xogadores celestes após certificar a súa clasificación ante o Coruxo. (Foto: RC Celta).\nHéctor Pena 19:48 do 29 de marzo de 2021\nA derradeira xornada da primeira fase do grupo galego chegaba coa enorme expectación das até 81 combinacións posíbeis froito da enorme igualdade imperante na categoría de bronce, mais, como adoita acontecer, a lóxica e a matemática acabaron por imporse e o Celta B fixo boa a súa condición de favorito para obter a clasificación para a fase de ascenso.\nA celeste era a única escuadra do país que dependía de si mesma, precisando tan só dunha vitoria ante os seus veciños do Coruxo, que a pesar da diferenza na táboa clasificatoria non llo puxo nada fácil.\nDe feito, os de Míchel Alonso adiantáronse cun gol de Moha, pero Markel e Íker Losada déronlle a volta ao partido (2-1), asegurando así a súa presenza a tempada que vén na Primeira RFEF, no caso de que non consiga o ascenso a Segunda División que se disputará con Burgos, Cultural Leonesa e Valladolid Promesas, ademais de con Unionistas e Zamora, segundo e terceiro clasificado no grupo 1-A despois do filial vigués.\nPrecisamente os zamoranos, que chegaban como líderes a esta última xornada, caeron en Riazor cun Deportivo (2-0) que fixo o seu traballo, pero que dependía dun tropezo do Celta B ou do Unionistas ante o Rácing de Ferrol que nunca se produciu.\nO técnico deportivista, Rubén de la Barrera, recoñeceu despois do partido a súa "decepción", pero tamén definiu a segunda fase, na que os branquiazuis competirán con Numancia, Langreo, Marino de Luanco, Rácing e Compostela por non descender á cuarta categoría do fútbol a nivel estatal, a Segunda RFEF.\nOs Diaños Verdes apenas tiveron opcións ante os charros de Unionistas (1-1), mesmo resultado que obtivo o Compos ante o Salamanca, nun encontro no que estiveron lastrados por un tempraneiro gol de Camacho encaixado no minuto 7.\nFinalmente, o Coruxo estará acompañado na rolda por evitar caer no pozo da Terceira División -que será a quinta categoría- polo Pontevedra, que despediu a primeira fase cunha derrota ante o Guixuelo, fechacancelas da Liga.\nOutro 'cero' para Luís César\nComo o Pontevedra, o Lugo tamén caeu ante o último clasificado, o Sabadell. Os albivermellos, que continúan sen coñecer a vitoria no cuarto partido de Luís César á fronte do equipo, quedan con tan só cinco puntos de marxe sobre o descenso.\nLiga fútbol deportivo Rácing de Ferrol Celta B\nCompostela torna na capital estatal da loita olímpica e grecorromana


Datos de Covid nas comarcas de Arzúa, Deza, Terra de Melide e A Ulloa deste xoves, 20 de xaneiro\nContinuamos a semana informando dos casos de coronavirus nos municipios das comarcas de Arzúa, Deza, Terra de Melide e A Ulloa, segundo a información proporcionada hoxe, 20 de xaneiro, polo Servicio Galego de Saúde (Sergas) ou nalgúns casos por fontes municipais, pero hai que ter en conta que o número pode mudar en calquera momento. Todos os concellos das comarcas teñen casos activos de covid.\nNa comarca arzuá tal e como informa o Sergas, todos os municipios teñen casos activos de covid. Arzúa ten 137 casos activos, dez máis que fai 24 horas. Boimorto sitúase con 41 casos activos, un menos que fai 24 horas. O Pino ten 129 casos, oito máis que onte. Pola súa parte Touro ten 59 casos activos, un máis que fai 24 horas.\nNa comarca dezá tódolos municipios contan con casos de Covid. Agolada ten 23 positivos, tres menos que na xornada de onte, segundo fontes oficiais. Dozón sitúase con 31 afectados, catro máis que fai 24 horas. Lalín conta con 659 afectados, 21 máis que na xornada de onte. Rodeiro ten 36 casos activos, un máis que fai 24 horas. Silleda conta con 179 casos activos, once máis que onte. Pola súa parte Vila de Cruces sitúase con 102 casos activos, tres máis que fai 24 horas.\nNa comarca Terra de Melide todos os municipios contan con casos activos. Melide sitúase con 179 casos activos, catro máis que na xornada de onte. Santiso ten 18 casos activos, catro máis que fai 24 horas. Sobrado dos Monxes sitúase con 42 afectados, catro máis que onte. Pola súa parte o municipio de Toques sitúase con 31 casos activos, un máis que fai 24 horas.\nPor último, na comarca da Ulloa todos os municipios contan con casos de covid. Antas de Ulla, sitúase con 22 casos activos, os mesmos que onte. Mentres que o municipio de Monterroso ten 98 casos, tres máis que fai 24 horas e Palas de Rei con 46 casos activos, un menos que na xornada de onte.


A USC e a Fundación Otero Pedrayo reivindican a vixencia e a vitalidade das ensinanzas do patriarca das letras | Fundación Otero Pedrayo\nO Paraninfo da Facultade de Xeografía e Historia da USC encheuse onte de estudantes e de personalidades do galeguismo.\nO obxectivo era lembrar A derradeira lección de Otero Pedrayo, un acontecemento histórico que forma parte da memoria colectiva da cultura e da lingua galega: o día no que o patriarca das letras empregou a lingua galega na Universidade, por primeira vez despois a Guerra Civil.\n“Otero Pedrayo, sen avisar, nunha iniciativa espontánea, pero que sen dúbida estaba moi meditada pola súa banda, rompeu a falar en galego na súa despedida da cátedra, diante do claustro, diante dos estudantes e as autoridades” explicou Juan Viaño Rey, reitor da USC. “Daquela iso era imposible”, recordou, “se cadra mesmo impensable”. Xesús Alonso Montero, presidente da Real Academia Galega e asistente á derradeira clase de Otero, recordou a “ovación extraordinaria e desconcertada” que lle adicou ao mestre o público que ateigaba o Paraninfo tamén naquela ocasión. “A primavera chegara, por fin, á Universidade”, afirmou Alonso Montero, “co discurso en galego de Don Ramón”.\nRamón Villares Paz, vicepresidente da Fundación e presidente do Consello da Cultura Galega, afirmou, pola súa banda, que “Otero xa era un símbolo, pero en 1958 empezou a ser un mito, o mito que hoxe sigue sendo”. Villares recordou que o mestre xustificou a súa escolla lingüística “porque llo pedira unha alumna” e reivindicou a vixencia e a vitalidade do discurso de Otero Pedrayo, que “contén mensaxes moi acaídas para os tempos que vivimos”. Víctor F. Freixanes, presidente da Fundación Otero Pedrayo, afondou na vixencia das ensinanzas do mestre de Trasalba, recordando que “sempre falaba do futuro” e asegurando que Otero era “enerxía en estado puro, ao servizo de Galiza e da súa identidade e dignidade”.\nPatricia Arias Chachero e Afonso Vázquez Monxardín, autores da publicación Ramón Otero Pedrayo. Unha fotobiografía (1888-1976), pecharon o acto académico cun percorrido visual polas preto de 500 imaxes, moitas delas inéditas, e dos máis de 100 textos que compoñen o volume. Unha fotobiografía que, en palabras do reitor da USC, é “un documento importante e necesario na memoria do patriarca das nosas letras, ao servizo da divulgación da que sen dúbida é unha das grandes personalidades da cultura galega contemporánea”.\nPuxo o broche de ouro ao acto de recordo a voz do patriarca, recuperada polo Arquivo do Consello da Cultura Galega e o Patronato da Fundación Otero Pedrayo, nun arquivo sonoro que chamaba aos presentes a ser “bos galegos”, “non só por nós, senón pola Galiza do futuro”.


Blog de Celso Delgado: A conselleira Ángeles Vázquez insta ao Goberno central a 'reflexionar sobre o lobo, reconectar co rural e restaurar aos gandeiros' polos danos da súa decisión\nA conselleira Ángeles Vázquez insta ao Goberno central a 'reflexionar sobre o lobo, reconectar co rural e restaurar aos gandeiros' polos danos da súa decisión\nEsta tarde en Madrid, a conselleira de Medio Ambiente, Territorio e Vivenda, Ángeles Vázquez, instou ao Goberno central a “reflexionar” sobre a súa decisión de elevar o nivel de protección do lobo ao norte do río Douro sen ter en conta as consecuencias, emprazando neste sentido ás autoridades estatais a “reconectar co rural” e a “restaurar” economicamente aos gandeiros polos danos causados ao sector.\nDespois de asistir no Congreso ao debate dunha proposición de lei do Grupo Parlamentario Popular pedindo que se saque o lobo da Listaxe de especies silvestres en réxime de protección especial (Lesrpe), Ángeles Vázquez lamentou a oportunidade perdida para rectificar e devolver esta especie ao seu estado anterior debido ao rexeitamento da iniciativa parlamentaria por parte dos partidos que apoian ao Goberno.\nPor iso, criticou a “nula sensibilidade co rural” que está a demostrar o Executivo central a pesar de que, recordou, “ese rural foi o que propiciou que España protexera durante moitos anos o lobo” grazas tamén á xestión da especie que realizaron en solitario as comunidades lobeiras.\nAcompañada durante a súa intervención por Eugenia Requeijo, unha gandeira lucense que recolleu máis de 1.700 sinaturas na provincia para pedirlle ao Ministerio que rectificara sobre o lobo, a conselleira explicou que o sector primario tamén é primordial para garantir o futuro do medio rural e da biodiversidade porque son eles os que asumen no día a día un papel clave na xestión do territorio.\nDeste xeito, considerou que “non se pode falar de medio ambiente se non hai xestión do territorio” e por iso advertiu de que “se non se pode propiciar ese equilibrio entre home e lobo”, na práctica estarase “expulsando” aos gandeiros do rural.\n“Ninguén nos vai dar leccións de como protexer o lobo e non permitiremos que expulsen do territorio aos nosos gandeiros, porque eles son a mellor garantía medioambiental”, declarou Ángeles Vázquez.\nPor iso, en presenza tamén do viceconselleiro de Medio Ambiente e Ordenación do Territorio castelán leonés, Rubén Rodríguez, advertiu de que tanto Galicia como as outras tres comunidades lobeiras —Asturias, Cantabria e Castela e León— “seguirán xuntas e da man ata o final” co obxectivo de demostrar que a convivencia entre lobos e homes “é perfectamente compatible”, por máis que o Ministerio pretenda buscar “un enfrontamento entre a parte medioambiental e o resto”.\nAo respecto, Ángeles Vázquez lembrou que os catro gobernos autonómicos recorreron ante a Xustiza a orde estatal aprobada hai oito meses e pola que se incluíron todas as poboacións de lobo do país no Lesrpe, unha decisión que, na práctica, impide calquera medida de control sobre a especie e invade competencias autonómicas porque a xestión destes animais “lle pertence ás comunidades”.\nNa mesma liña, a responsable autonómica salientou que en Galicia “o lobo goza de boa saúde” e hai “máis de 90 mandas”, cifras que demostran que a xestión realizada pola Xunta nos últimos anos funcionou.\nSen embargo, lembrou que desde a entrada en vigor da orde do lobo, as comunidades xa non poden seguir xestionando esta especie nos seus respectivos territorios polo que criticou a falta de “previsión económica” do Goberno central que a pesar de anunciar 20 millóns de euros para paliar os danos, oito meses despois non enviou aínda “nin un só céntimo” ás comunidades para compensar aos gandeiros polas reses que perden.\nPublicado por Celso Delgado a las martes, mayo 24, 2022


Universo Wong Kar-Wai: 7 filmes restaurados - Actualidade - DUPLEX\nWong Kar-Wai é sen discusión un dos grandes realizadores do cinema contemporáneo. Cun selo inconfundíbel no que se combina un innovador estilo visual cunha utilización de temas musicais que lle ten valido comparacións con Quentin Tarantino, Wong conta cunha das filmografías máis extensas e relevantes na definición da sociedade hongkonesa, no seu tempo presente mais tamén noutros pretéritos.\nA efemérides do 20 aniversario da súa obra mestra, Desexando amar (2000), foi o motivo dunha recente restauración da mesma, mais tamén da totalidade da súa obra. Todos estes novos masters en 4K foron supervisados polo autor, quen ademais contou coa valoración de Christopher Doyle e Andrew Lau, os seus dous directores de fotografía de cabeceira.\nA distribuidora Avalon adquiriu para España sete destes títulos, que presenta nun ciclo titulado 'Universo Wong Kar-Wai'. Logo da calorosa acollida que recibiu Desexando amar en DUPLEX Cinema, programamos agora os seus títulos restantes, cada mércores desde o 20 de xaneiro ao 24 de febreiro. Son pases únicos ás 20:30 e todas as entradas están xa á venda.\nAsí, poderemos descubrir os inicios de Wong en As Tears Go By (1988) – 20 de xaneiro –, un filme que inaugura xa algúns dos seus temas, como o amor apaixonado ou o sentimento alienante dunha cidade opresiva. O título, claramente inspirado na canción de 1964 de Marianne Faithful, xa anuncia a melomanía do seu realizador. A fita, comparada con Mean Streets, de Martin Scorsese, cando se presentou na Quincena dos Realizadores de Cannes, utiliza o xénero negro para realizar un retrato profundo e persoal de Hong Kong.\nÉ unha estratexia que seguirá a utilizar noutras como a máis vangardista Fallen Angels (1995) – 10 de febreiro – ou o seu gran primeiro éxito internacional, Chungking Express (1994) – 3 de febreiro –, unha das súas apostas máis caras, pois para ela inspirouse en episodios da súa infancia, cando vivía nun piso de escasos metros cadrados, nos bloques de Chungking Mansions. Filme máis expresivo e xoguetón que os anteriores, Wong concibiuno na extenuante posprodución de Ashes of Time (1994) – un filme de época que non se encontra no ciclo – e o guión e rodaxe leváronlle só seis semanas, chegando a estrearse mesmo antes que o seu monumental filme de espadas e artes marciais.\nA elevación ao estado de gurú do posmodernismo, co espírito do primeiro Jean-Luc Godard sobrevoando todas as críticas especializadas, o seu prestixio en festivais e o feito de que Miramax comprase os dereitos de Chungking Express para a súa distribución en Estados Unidos, catapultaron definitivamente a Wong Kar-Wai como un dos autores máis influíntes do cinema contemporáneo a mediados dos anos noventa.\nDespois chegaría Desexando amar, todo un acontecemento cinéfilo, e a súa pegada sería xa indelébel. Mais cómpre recordar que no melodrama romántico esta fita non está soa nunha filmografía como a de Wong. Ademais da moi melómana Happy Together (1997) – 17 de febreiro –; Days of Being Wild (1990) – 27 de xaneiro – e 2046 (2004) – 24 de febreiro –, que se atreve coa ciencia-ficción dun xeito moi persoal, compoñen unha triloxía interconectada por diversos elementos que quizais non se aprecien nun primeiro visionado e se un as foi vendo coa distancia, conforme saían.\nEste ciclo permite gozar delas para redescubrilas todas xuntas, en impresionantes copias en 4K, ou para se achegar por vez primeira á obra dun dos xenios do cinema do noso tempo.\nEntradas xa á venda. Se adquires unha entrada para algún dos pases, cando te achegues polo despacho de billetes darémosche unha tarxeta que iremos selando cada vez que veñas á sesión dun ciclo coas nosas tarifas habituais. O sexto filme corre á nosa conta.